Nyeste Skilderie af Kiøbenhavn, 1806-07-29
Odensee, d. 30 Julii. Natten til den 20de d. M. havde man her en meget stærk Regn, hvorpaa fulgte med Hundedagenes Jndtrædelse en mildere Luft, som siden har været svanger med Torden og Regn. Det samme meldes og fra Viborg, hvor Afgrøden paa de fleste Steder tegner godt, hvad Rug og Byg angaaer. Paa mange Steder, især paa Sandmarkerne, har Rugen dog taget betydelig Skade før den blomstrede, men paa sædvanlig gode Rugmarker staaer den ypperlig, og tegner til at blive hammel; Havren har taget meest Skade og bliver kort. Baarhøet blev borte, og her i Biborg saa maadeligt, at intet er at faae tilkjøbs. Derimod er Græsset, saavelsom alt Korn paa Øen Læssøe fortrinlig i Aar, og denne i mange Henseender mærkværdige Øe, hvor vindskibelige Qvindehænder dyrke Jorden, mens Mændene befare Havet, vidner om, at dens Jordbund maae være af en anden Natur end Jyllands: Engene give i Aar maadelig Udbytte, og man har ganske nylig begyndt at slaae Græs, da Kulden og Tørken i saa lang Tid hindrede Græssets Vext. Sidst i forrige Aar havde en Person, navnlig Peter Gramborg, indfundet sig, tilligemed to andre, i Brandsborg Skov, for at stiele et Aske træ, hvilket de Natten forhen havde begyndt paa at omsauge. Da de kom hen til et Gjærde ikke langt fra Træet, hvor Ladefogden J. A. Bagger tilligemed en anden Mand havde lagt sig i Skjul, mærkede de noget pusle; de bleve bange, løb tilbage og gik derpaa atter hen til Gjærdet, hvor Gramborg, som blev kastet omkuld af Ladefogden, saaledes at den sidste kom til at ligge oven paa Gramborg, som greb ham i Haaret. Under denne Strid tilføiedes Ladefogden ved Gramborgs Kniv, som han havde oplukket i Haanden, da han kom til Stedet, for, efter hans Foregivende, at skjære et Kosteriis, et Saar i Ryggen, 2 Tommer dybt og 1 Tomme langt, hvilket Lægen ansaae for farligt, ja næsten dødeligt, endskjønt Bagger dog siden blev helbredet. Ved Landstifts-Overretten blev han dømt til at betale for Haandgreb trende sex Lod Sølv, for Saar med Kniv trende sex og trende femten Lod Sølv, Voldsbøder trende fyrgetyve, og endelig Erstatning til Bagger 45 Rdlr. 24 s. J Mandags ankom fra Sverrig til Hovedstaden to Arrestanter, hvoraf den ene var en bortrømt Slave, og den anden en Person, som skal have udgivet sig for en vis fornem Mands Søn. Ved hans Ankomst til Toldbodvagten for gav han, at have stor Familie i Kjøbenhavn, og udbad sig, paa Grund heraf, Tilladelse til at kjøre i en Kareet hen til Commandanten Hans Begjering blev opfyldt. Han og hans Reisekammerat, ledsaget af en Gefreider, satte sig i Vognen, og utallige Mennesker fulgte bag efter. - Da han under sit Ophold i Sverrig logerede med een afsine Staldbrødre hos en Præst, skal han ordentlig have spillet ham et Puds. Han trængte nemlig til Penge, og vidste just ikke hvor han saa lige skulde tage dem fra. Han accorderede derfor i Præstens Nærværelse med sin Hr. Staldbroder og et Jordegods, som skulde koste henved en Tøndeguld. Præsten gjorde store Øine, og tænkde; hillemænd, det maa være en rig Mand. Da han skulde til at reise, sagde han til Præsten, at han er i stor Forlegenhed for nogle og tyve Rigsdaler i Smaa sedler. Hans Velærværdighed gjorde sig en sand Fornøielse af at laane ham dem, uden nogensinde at see sine Penge eller sin Skyldner mere. J Christiania koste nu Formelys 26 s. Pundet og Spedelys 24 s. Pd. Det er en ualmindelig høi Priis.